Þessi ógleymanlegu ummæli voru endanlega sönnuð í dag þegar Klopp tefldi fram ungu og óreyndu liði gegn aðalliði Everton í bikarnum í dag , og vann að sjálfsögðu öruggan 1 - 0 sigur . Við vonum að sjálfsögðu að þetta reynist ekki alvarleg meiðsli , enda Milner gríðarlega mikilvægur liðinu . Fyrri hálfleikur var nokkuð jafn , en vissulega myndi maður segja að Everton hafi fengið hættulegri færi . Betri andstæðingar hefðu sjálfsagt nýtt þau betur , en Adrian fékk í þrem tilfellum á sig skot sem hann varði , tvö með hægri fætinum og einn skalla sló hann út í teig . Í raun voru okkar menn mun ákveðnari og það er ekkert fjarri lagi að segja að þeir hafi átt seinni hálfleikinn með húð og hári . Á 70. mínútu kom önnur skipting okkar manna , en þá kom Oxlade-Chamberlain inná fyrir Takumi Minamino . Ox vann boltann úti á kanti , sendi á Origi sem spilaði upp að vítateigshorninu , tók nett samspil við Jones á vítateigslínunni , þóttist ætla að spila inn í teig en lék svo boltanum aftur á Jones sem var rétt fyrir utan teiginn . Liðið sigldi þessu síðan í höfn á öruggan hátt , og ég efast um að Adrian hafi spilað jafn leiðinlegan og viðburðarlítinn hálfleik á ferlinum . Hér er afskaplega erfitt að ætla að taka einhvern einn út fyrir sviga . Gomez stýrði vörninni eins og herforingi með áratuga reynslu á bakinu ( hann er 22 ja ára ) . Phillips var kannski ekki alveg jafn öruggur og Gomez , enda að spila sinn fyrsta aðalliðsleik fyrir félagið , en var engu að síður að spila afskaplega vel . Yasser Larouci var sömuleiðis að eiga sína frumraun með aðalliðinu , jú hann er greinilega hrár og átti eitt smá Cissokho augnablik fimm mínútum fyrir leikslok , en var annars sívinnandi og barðist eins og ljón . Chirivella – sem við skulum muna að hefur spilað sem fyrirliði Liverpool – átti bara fínasta leik á miðjunni . Lallana – sem tók við fyrirliðabandinu af Milner þegar hann fór af velli – átti sömuleiðis virkilega góðan leik . Elliott átti líka fínan leik . Síógnandi . Oxlade-Chamberlain átti virkilega góða innkomu , það sem var nú gott að sjá hann koma inná . Þau meiðsli sem Milner varð fyrir sýna líka af hverju þetta var nauðsynlegt : menn eru einfaldlega orðnir þreyttir . Þá var meðalaldur liðsins rétt rúmlega 22 ár , enginn leikmanna var með eins stafs skyrtunúmer , og meðaltal skyrtunúmera var rétt rúmlega 42 . Ennþá 16 ára . Þá er Fabinho víst farinn að hlaupa aðeins úti á velli , sjálfsagt er eitthvað í hann þrátt fyrir það , en styttist vonandi . Það er því alls ekkert ólíklegt að svipað lið fái að halda áfram með þessa keppni . En við skoðum það auðvitað betur þegar nær dregur . Í millitíðinni fögnum við enn einum sigrinum á Everton ! Árið er 2024 : Liverpool og Everton eru að fara að keppa og Everton hafa ekki unnið í 14 ár . Liverpool er undir miklu leikjaálag í og neyðast til að spila með U6 ára liðið sitt en það skiptir engu máli . Liverpool halda áfram sigurgöngu sinni á Everton og það skiptir engu máli hvaða Liverpool gæjar mæta til leiks , þeir vinna Everton alltaf . Að sjá þessa gutta spila reitarbolta á móti besta liði Everton var ótrúlegt að sjá . Sjálfstraustið er algerlega í toppi . Chirivella var lang bestur í fyrri hálfleik og mjög góður allan leikinn . Adrian hélt okkur á floti í fyrri hálfleik með 3 frábærum vörslum . Shit hvað ég hlakka til að fara á Anfield í mars . – lykilmenn fengu verðskuldað frí ( utan Gomez ) – Gomez er að verða kóngur í þessari vörn – Ungu strákarnir fá annan leik – Pedro Chriviella er vel nothæfur leikmaður – United spilar endurtekinn leik á meðan við fáum vikuhvíld fyrir þann stórleik – Lallana er aldeilis að vakna til lífsins Nokkrir af svo mjög mörgum jákvæðum punktum Þessir krakkar eru snillingar . Sýndu að þeir eru betri en bezta lið Everton sem er snilld . Krakkarnir eiga skilið að fá að spila við eitthvert neðri deildar lið í næstu umferð a la M. City sem að venju hefur hefur fengið einhver utandeildarlið eins og venjulega . En krakkarnir sýndu hvað Everton er í reynd lélegt lið og ónýtt því miður fyrir Gylfa sem getur nagað sig í handarbökin og iljarnar fyrir að vilja ekki koma til Liverpool liðsins þegar það bauðst . Fyrir vikið er hann bara venjlegur miðlungsleikmaður í miðlungsliði . Ég leyfi ykkur að hrósa ungu strákunum , minn maður leiksins er Jurgen Klopp . Handbragð hans skein í taktík , ákvafa og spilamennskunni . Við bókstaflega völtuðum yfir þá í seinni hálfleik . Guardiola gaf einum varnarmanni tækifæri ásamt Foden ( 55 leikir fyrir City ) í gær á heimavelli gegn Port Vale . Klopp skiptir út 10 byrjunarliðsmönnum og eina ástæða þess að Gomez spilaði var sú að Lovren og Matip eru meiddir ásamt Keita , Fabinho og Shaqiri . Kiki alltaf hérna inn reglulega , þessi síða er frábært framtak og þeim sem að henni standa mikill sómi . Hef ekki tjáð mig oft en í dag get ég ekki orða bundist yfir frammistöðu liðsins . Ég sagði í dag fyrir leik að það kæmi endanlega í ljós hversu gott lið við erum , guttar + eh varamenn og kannski 1 - 3 fastamenn . Mun engu breyta , við vinnum . Það var nákvæmlega það sem gerðist , við unnum og það sannfærandi . Held þessi sigur ranki inná topp 10 bestu sigra undir Klopp . Þarna sá maður svo vel hvað þessi snillingur er búinn að skapa , hugarfar sigurvegara , taktik og plan . Sama hver spilar , þú veist til hvers er ætlast . Hver og einn sem spilaði þennan leik getur spilað með aðalliðinu . Pedro , Jones , Elliott voru frábærir , eða hey bara allir . Og þetta eigum við allt að þakka bestu kaupum Liverpool ever Herr Jurgen Klopp . Að endingu , getum við ekki hætt þessu sokkatali , aðeins orðið þreytt … . . ? Ég fletti upp orðinu “ Trú ” í orðabók . Þar er ekkert sagt en þar er að finna mynd af Jurgen Klopp . Maðurinn er bara á hraðferð að skrifa einn magnaðsta kafla og viðsnúning í sögu Liverpool . Hann gæti líklega stillt upp ellefu manna liði strætóbílstjóra á móti Everton og þeir myndu hafa trú á verkefninu . Var að klára bókina um hann . Skyldulesning fyrir alla Púllara . Held að það verði ekkert rosalega gaman fyrir Everton aðdáðendur að mæta til vinnu á morgun . 🙂 Algjörlega stórbrotið að sjá þessa ungu menn klára sterkasta lið þeirra bláklæddu handan Stanley Park , ekki síst eftir að hafa misst einn af fáum reyndari sem áttu að vera í leiðandi hlutverki af velli í byrjun leiks . Vonandi verður Milner heill sem fyrst en jafnframt jákvætt að Ox sé leikfær . Frammistaðan í síðari hálfleik var ótrúleg miðað við kjúklingaherinn sem Klopp tefldi fram . Þvílíkur snillingur og þvílíkur happafengur hann Jürgen Klopp . Einhver sá mesti og besti í glæstri sögu félagsins . Það virðist vera klárt mál að Brewster fari til Swansea einhvern næstu daga . Spurning hvað verður með Curtis Jones , hvort hann fari líka á lán út tímabilið . Ég held að Klopp vilji halda í Nat Phillips á meðan miðvarðarkrísan er enn í gangi , og sama held ég að sé með Neco Williams og Yasser Larouci , Milner hefur eiginlega verið eina backupið fyrir þá og nú er hann meiddur . En Chirivella gæti vel farið á lán ef hann verður ekki hreinlega bara seldur . Vonandi hefur frammistaða Chirivella í þessum bikarkeppnum vakið áhuga á honum . Hann er á 23. aldursári og á enga framtíð á Anfield . Nat Phillips fer líklega aftur á lán í febrúar enda var hann einugis kallaður til baka út af miðvarðakrísunni . Hann er jafnaldri Chirivella og 5 árum eldri en Hoever og Berg . Af unglingunum eru Neco W. og Larouci næst þvi að fá tækifæri vegna þess að breiddin í bakvarðasveitinni er lítil . Sama má segja um Harvey Elliott , meðsli Shaqiri gerðu það að verkum að hann komst í hópinn , svo ég yrði ekki hissa ef hann fengi nokkur tækifæri í viðbót . Enginn af þessum þremur er að fara á lánsdíl . Hetja gærdagsins Curtis Jones er þó einna lengst frá tækifærinu vegna þess að liðið hefur hvað mesta breidd í hans stöðu . Þrátt fyrir að hann hafi átt góðan leik heilt fyrir í gær , þóttu mér Lallana og Chirivella jafnvel enn öflugri en hann á miðjunni . Síðan kom markið góða sem breytti myndinni talsvert . Það að Curtis hafi kvartað í viðtali eftir leikinn undan fáum tækifærum sýnir vissulega að ekki vantar metnaðinn hjá stráknum , en einnig ber að hafa í huga að liðið sem hann vill komast í er nánast ósigrandi og það besta í heiminum um þessar mundir . Því miður fyrir Curtis er hann aldrei að fara að byrja gegn Spurs , en mögulega verður hann á bekknum út af meiðslum Milners , Fabinho og Keita . Ef einhver PL klúbbur vill fá hann að láni með loforði um spilatíma , gæti það orðið gott move fyrir strákinn . Ég hef ágætis trú á að hann eigi eftir að meika það á Anfield eftir kannski 2 + ár . Það er rétt að hafa í huga að Curtis Jones spilaði víst í gegnum veikindi í þessum leik , sem skýrir e.t.v. af hverju hann var ekki mest áberandi miðjumannanna . Hann er jú ennþá 18 ára ( þangað til í lok janúar ) , og á því klárlega framtíðina fyrir sér . Þá hefur hann þann kost að hann er óhræddur við að láta vaða á markið eins og sást berlega í gær , en það er klárlega kostur að það sé markaógnun frá miðjumönnunum . Reyndar getur hann alveg spilað í framlínunni sömuleiðis , og er þess vegna þessi dæmigerða Klopp-týpa af leikmanni : vinnusamur , fjölhæfur , og svo sakar ekki að það vantar ekkert upp á sjálfstraustið hjá honum . Ég held að það sé því alveg rétt sem Klopp segir að Jones verði Liverpool leikmaður í framtíðinni . Það er frábært að sjá hvert LFC er að stefna , Klopp virðist ná til allra í klúbbnum með sinni sýn og hugarfari . Það virðist ekki vera til aðallið og varalið , það er bara Liverpool sama hvað menn heita og á hvaða aldri þeir eru . Það er eitthvað stórkostlegt í gangi hjá Liverpool sem á eftir að endast lengur en flesta grunar . Þetta er allavega mín tilfinning núna . Algjörlega stórkostlegt þetta lið okkar ! Svo eru bara heilir 5 dagar í næsta leik OG varaliðið var notað í þessum leik . Þvílíkur lúxus í gangi en vonandi fara menn að detta inn úr meiðslum . Erum með heilt byrjunarlið á meiðslalistanum , sem er ekki skrítið þar sem leikjaálagið er langt yfir meðaltali . Það má líka bæta við að Larouchi sem kom inn fyrir Milner þegar hann meiddist átti stjörnuleik . Spennandi bakvörður sem er mjög gott þar sem Robertson mun þurfa backup í framtíðini . Þessi leikur var algjör unun að fylgjast með frá A-Ö strákarnir eiga mikið hrós skilið og sýndu á þeir munu eiga fullt erindi í byrjunarliðið þegar fram líða stundir ! Þetta var algjörlega galið ! Að vinna það besta sem Everton hafði upp á að bjóða með þessu óreynda og unga liði okkar . Enginn Virgill , ekki sóknartríóið , enginn Hendó og fjórði kostur í fyrirliðann sinnti því hlutverki í gær ! Það var einmitt Lallana sem sagði í viðtali eftir leik , að þeim hefði aldrei dottið annað í hug en að sigur væri framundan í þessari viðureign og lýsir það hugarfarinu mjög vel . Þetta er auðvitað bara eðal-masterklass dæmi um frábæra frammistöðu þeirra sem halda um stjórnartaumana hjá okkar ástkæra félagi . Sá annars staðar að kaupverð þeirra bláklæddu sem spiluðu þennan leik næmi 220 m. punda en æskulýðsfylkingin fagurrauða var ekki metin á nema 44 m . Það þýðir í raun ( pínu leiðinlegt samt að velta sér upp úr þessu – en látum vaða … ) að samanlagt verðmæti þessara pilta inni á vellinum í gær náði ekki kaupverði Gylfa okkar Sigurðssonar . Sá þarf að fara að endurskoða málin , blessaður karlinn . Það er pínlegt að horfa á hann inni á vellinum – enginn virðist hafa burði til að nýta sendingar hans og vinnusemi . Held það hafi verið risastórt klúður hjá honum að ganga til liðs við Töggurnar . Þá eru ,, Móri og félagar ” næstir á matseðlinum . Óþreyttir en hungraðir og þaulreyndir aðalliðsmenn munu taka á móti þeim . Þetta verður eitthvað . Annars berast þær fregnir að nú standi til að lána þessi ungmenni til annarra félaga í janúarglugganum . Er það nú alveg rétt í stöðunni ? Má ekki leyfa þeim að taka næstu umferð í bikarmótinu ? og eiga þá auðvitað inni ef fleiri meiðast .